****

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 024-04/22-01/11**

**URBROJ: 2198-31-02-22-2**

**U Gračacu, 7. prosinca 2022. g.**

**ZAPISNIK**

13. sjednice Općinskog vijeća Općine Gračac održane u srijedu, 7. prosinca 2022. g. s početkom u 17 sati u općinskoj vijećnici.

NAZOČNI: Rajko Obradović, Luka Radusin, Rade Dubajić, Boban Brkić, Dajana Šušnja Jasenko, Tadija Šišić, Ružica Tulumović, Zlatko Burić, Viktor Kupčak, Slavica Miličić, Ankica Rosandić.

NENAZOČNI: Jovica Ilić, Milorad Stanisavljević.

Nazočno je 11 od 13 vijećnika, stoga postoji kvorum za održavanje sjednice.

OSTALI NAZOČNI: Općinski načelnik Robert Juko, zamjenik općinskog načelnika iz reda pripadnika srpske nacionalne manjine Nebojša Rađenović, pročelnica Jedinstvenog upravnog odjela Općine Gračac Bojana Fumić, službenice Svjetlana Valjin, Nataša Tunjić, Anka Šulentić i Manuela Filipović, direktorica GRAČAC VODOVOD I ODVODNJA d.o.o. Dragana Pavlović, direktor GRAČAC ČISTOĆA d.o.o. Marko Gale.

Aktualni sat otvara se u 17,05:

Boban Brkić- kićenja mjesta u Srbu, ukrasi, ako bi mogao netko doći u Srb skinuti rasvjetu, to je ruglo, od 30 jelki rade dvije, bolje da ih nema, bolje samo na ulazu i izlazu. Rade Dubajić- na banderama pola radi, a pola ne radi. Načelnik- koncesija je istekla u 6 mjesecu, sad imamo električara, kupili smo korpu, Pectus bi sve to inače provjerio, popravio, ovo je prvo kićenje, nisu imali vremena popravljati i pregledati. Baš smo danas razgovarali o tome, mislim da ćemo nabaviti nove za Srb. Boban Brkić- nije to mala investicija, nešto investirati barem na svaku drugu, ali da svijetli. Još sam htio istaknuti veliki problem toga hotela, naše stvari su unutra, dolazimo u situaciju da provalimo unutra, ja sam rekao prvi da ću provaliti i ući u onu zgradu koja nema malter, ne treba nam ni struja ni voda. Načelnik- 29 poslovnih prostora ima od država, od 1. Maja, koji zjape. Svjetlana Valjin- a dvorana doma? Boban Brkić- morali bi ubaciti stolove i stolice. Svjetlana Valjin- i mi mičemo u KIC-u. To je društvena zgrada. Boban Brkić- postoji veliki prostor neuređen, što to ne bi provalili? Svjetlana Valjin- to bi vam bila provala. Boban Brkić- tamo neke žene drže utorkom nešto.

Predsjednica- na temu plana raspolaganja poljoprivrednim zemljištem i veterinara. Poljoprivreda je jedina od naših grana koje funkcioniraju ovdje i najviše doprinose. Vezano za potvrde na prošlom vijeću odluka da se izdaju potvrde da ljudi mogu ponovno upisati zemljište. U Ministarstvu poljoprivrede je bilo mišljenje da su ok i u agenciji da se upisuju. Još nikome nije vraćeno. U Ministarstvo je poslano mišljenje gđe. Bojane Fumić koja misli da nije legalno, u tom problemu dosta je poljoprivrednika koji čekaju, o tome mnogima ovisi budućnost njihove egzistencije i njihova posla. Plan još nije gotov, naši poljoprivrednici nisu pobrojani, a misle da moraju biti unijeti u plan svi njihovi resursi i stoka, taj plan se radi radi njih, a ne radi papira, a shodno tome Općina Gračac će uprihodovati određeni iznos novca. Osim toga imaju veliki problem s veterinarom, gotovo ga nema, stoka krepava, bolesna je. Na tom planu nešto se mora poraditi, smatram da lokalna samouprava i Jedinstveni upravni odjel ne bi trebao to opstruirati, moglo bi se reći da se pravi za nekoga mjesto da to dobije, zašto se to opstruira? Načelnik- svaku sjednicu sam ponavljao i opet ću reći, iznijeli ste par neistina, nas 10-11 čuje jedno, a Vi drugo; jasno je rečeno da naputci nisu pisani za nas, rečeno je da ne možemo izdavati potvrde, na cijeloj županiji nije ni 10 potvrda izdano, ako ministrica niti njihov pravnik ni ostali ne misle da možemo. Predsjednica- ništa se ne poduzima. Načelnik- radi se, traži se, ne odgovaraju na dopise za sastanke. Ne želim bapske priče, samo argumente. Ne znam zašto se oglušuju. Dajana Šušnja Jasenko- možete li pozvati nekoga iz Ministarstva poljoprivrede da nam kaže. Ja sam Vas pitala da li imate službeni dopis, neka nam kažu da možemo i neka kažu tko kaže da može, tko da ne može. Načelnik- ja službeno mogu zatražiti. Predsjednica čita pismo Ivice Ćubelića u kojemu želi izvijestiti da su potvrde na zahtjev potvrde Fumić u mirovanju, u režiji gđe. Šulentić, navodi da mu je osobno to potvrdilo više visokopozicioniranih djelatnika u Ministarstvu, navodi da je Šulentić je sudjelovala u kriminalnim radnjama, negira rad poljoprivrednika godinama, više je načelnika izdalo potvrde i nitko nije završio u zatvoru. Bojana Fumić odgovara da je u rujnu, nakon sjednice, budući na joj predsjednica na sjednici nije dala riječ da vijećnicima iznese svoje mišljenje, isto napisala i uputila predsjednici Vijeća i načelniku. Nije poslala nikakav zahtjev u Ministarstvo. Načelnik je, što mu je savjetovano i iz županije, od Ministarstva pravosuđa i uprave i od Ministarstva poljoprivrede, zatražio očitovanje te uz odluku i zapisnik priložio to mišljenje. Ministarstvo pravosuđa i uprave se očitovalo da bi tu bila nadležnost Ministarstva poljoprivrede. Anka Šulentić- ispada da sam toliko inkriminirana i da mogu utjecati i na ljude u ministarstvu. Tražili smo točke po kojima JLS postupaju. Npr. ako je Ivica Ćubelić suvlasnik s državom, no to nije u potvrđenom programu, nije za nas, druga točka isto ne, jedino 5. točka je za one kojima su ugovori istekli. Ne znam što ste Vi čuli. Predsjednica- oni koji nemaju ugovor mogu i pod točkom 5. Anka Šulentić- jeste li pogledali druge potvrde pod točkom 5. Kad pitamo Igora Miodraga za pomoć, jer ljudi su dovedeni u zabludu i dovedeni pred zid, niti je raspisan natječaj niti što mogu, zatražili smo ponovno da nas primi, od Agencije da nas primi ravnatelj, nitko se nije očitovao. Iz Uprave za poljoprivredno zemljište kažu da su bili u startu protiv toga i te preporuke, tražili smo da riješe, da nešto izmijene. Ministrica je rekla da bi, da je dozvolila upis završila u zatvoru da nije poslušala svoju službu. Predsjednica- kad je bio problem s gospođom Natašom Turbić, s kojima je to bilo? Anka Šulentić- da li je to kao i ona insinuacija ovdje da se čuva za Srbe iz Srbije? Bojana Fumić- zašto je moje mišljenje onda problem, ako nije bitno i ako je sve u redu? Ja sam Vam u njemu i navela da je to moje mišljenje i da ga slobodno provjerite kod stručnih i mjerodavnih osoba. Predsjednica- oni se pitaju zašto je to poslano. Anka Šulentić- zašto se niste pozvali na preporuku ako mislite da može, zašto g. Ćubelić nije potpisao ugovor prije. Predsjednica- zašto niste sklopili ugovor? Anka Šulentić- ugovore je tada sklapala Agencija za poljoprivredno zemljište. Rade Dubajić- želim da se pojasne ove insinuacije oko Srba iz Srbije, pošto su Srbi ovdje na svojoj očevini, čija je to pretpostavka i što se time misli? Anka Šulentić- neumjesno je reći da se čuva za nekoga, povodom toga bila je ta insinuacija. Tko Vam je u Ministarstvu rekao da može? Predsjednica- gđa. Zokić. Načelnik- želimo da bude transparentno. Predsjednica- Vi minirate. Načelnik- u našoj županiji jedino su Lišane i Starigrad izdali potvrde, oko nas drugi nitko, ni Lovinac ni Udbina. Predsjednica- Vi ste u Agenciji rekli da ćete ih tužiti. Tadija Šišić- dižemo tenzije, otići ćemo u krivom smjeru, kao što je rekla Dajana, neka netko dođe i kaže u dobroj vjeri da to razriješimo. Rade Dubajić- ne trebamo se baviti pretpostavkama, imaju institucije u ovoj državi koje će reći što je u redu. Načelnik- to cijelo vrijeme tražimo, zašto nam službeno ne spuste ništa. Dajana Šušnja Jasenko: kao što smo na jednoj od sjednica spomenuli, isto tako je bitna zdravstvena skrb djece, pedijatar i mobilni tim, psihijatar, s tim smo stali. Da vidimo što možemo da ljudi ne mogu ići dalje. Anka Šulentić- za veterinara se slažem, ljudi se stalno žale, neodrživo je, ne smije biti taj nered, koncesionari neka zaposle ljude. Dajana Šušnja Jasenko- možemo li mi kao vijeće nešto poduzeti? Nebojša Rađenović- on ima koncesiju. Rajko Obradović- da li mi možemo pritisnuti nekoga, jedan veterinar ne može pokriti sve, nedovoljan ih je broj, veliki je broj i goveda i konja. Tadija Šišić- načelnik neka održi sastanak s koncesionarom. Rajko Obradović- bilo kakva odjava ili prijava, moramo u Obrovac. Načelnik- razgovarat ću s njim i poslati mu pisano ako treba. Aktualni sat zaključuje se u 17,44.

Predlaže se dnevni red kao u pozivu:

**DNEVNI RED:**

1. Prijedlog Proračuna Općine Gračac za 2023. godinu i Projekcije za 2024. i 2025. g.
2. Prijedlog Odluke o izvršavanju Proračuna Općine Gračac za 2023. g.
3. Prijedlog Programa održavanja komunalne infrastrukture na području Općine Gračac za 2023. g.
4. Prijedlog Programa građenja komunalne infrastrukture na području Općine Gračac za 2023. g.
5. Prijedlog Programa utroška sredstava šumskog doprinosa za 2023. g.
6. Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. g.
7. Prijedlog Programa utroška sredstava naknade za zadržavanje nezakonito izgrađene zgrade u prostoru za 2023. g.
8. Prijedlog Programa utroška sredstava od poljoprivrednog zemljišta za 2023. g.
9. Prijedlog Socijalnog programa Općine Gračac za 2023. g.
10. Prijedlog Programa javnih potreba u sportu Općine Gračac za 2023. g.
11. Prijedlog Programa javnih potreba u školstvu, predškolskom odgoju i obrazovanju za 2023. g.
12. Prijedlog javnih potreba u kulturi i religiji Općine Gračac za 2023. g.
13. Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2023. g.
14. Prijedlog Programa javnih potreba za obavljanje djelatnosti HGSS, Stanice Zadar, za 2023. g.
15. Prijedlog Plana djelovanja u području prirodnih nepogoda za područje Općine Gračac za 2023. g.
16. Prijedlog Odluke o donošenju Procjene rizika od velikih nesreća za Općinu Gračac
17. Prijedlog Izmjene i dopune Socijalnog programa Općine Gračac za 2022. g.
18. Prijedlog Odluke/ Odluka po postupku natječaja za imenovanje ravnatelja Knjižnice i čitaonice Gračac
19. Prijedlog Odluke o imenovanju Vijeća časti

Prijedloga za izmjene i dopune nema, vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno usvajaju dnevni red koji glasi:

**DNEVNI RED:**

1. Prijedlog Proračuna Općine Gračac za 2023. godinu i Projekcije za 2024. i 2025. g.
2. Prijedlog Odluke o izvršavanju Proračuna Općine Gračac za 2023. g.
3. Prijedlog Programa održavanja komunalne infrastrukture na području Općine Gračac za 2023. g.
4. Prijedlog Programa građenja komunalne infrastrukture na području Općine Gračac za 2023. g.
5. Prijedlog Programa utroška sredstava šumskog doprinosa za 2023. g.
6. Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. g.
7. Prijedlog Programa utroška sredstava naknade za zadržavanje nezakonito izgrađene zgrade u prostoru za 2023. g.
8. Prijedlog Programa utroška sredstava od poljoprivrednog zemljišta za 2023. g.
9. Prijedlog Socijalnog programa Općine Gračac za 2023. g.
10. Prijedlog Programa javnih potreba u sportu Općine Gračac za 2023. g.
11. Prijedlog Programa javnih potreba u školstvu, predškolskom odgoju i obrazovanju za 2023. g.
12. Prijedlog javnih potreba u kulturi i religiji Općine Gračac za 2023. g.
13. Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2023. g.
14. Prijedlog Programa javnih potreba za obavljanje djelatnosti HGSS, Stanice Zadar, za 2023. g.
15. Prijedlog Plana djelovanja u području prirodnih nepogoda za područje Općine Gračac za 2023. g.
16. Prijedlog Odluke o donošenju Procjene rizika od velikih nesreća za Općinu Gračac
17. Prijedlog Izmjene i dopune Socijalnog programa Općine Gračac za 2022. g.
18. Prijedlog Odluke/ Odluka po postupku natječaja za imenovanje ravnatelja Knjižnice i čitaonice Gračac
19. Prijedlog Odluke o imenovanju Vijeća časti

Na poziv predsjednice da se izjasne o eventualnim primjedbama na zapisnik s prethodne sjednice utvrđuje se da primjedbi nema te se smatra jednoglasno usvojenim.

**Ad/1** Prijedlog Proračuna Općine Gračac za 2023. godinu i Projekcije za 2024. i 2025. g.

Ispred predlagatelja, općinskog načelnika, izlaže Nataša Tunjić: u proračunu i projekcijama novina je da ide u valuti euro, osim u sažetku prihoda i rashoda koji je prikazan dvojno. U ostalim tablicama je u eurima. Prihodi planirani 4.655.844 eurate rashodi i izdaci u istom iznosu. Planirana je npr. energetska obnova zgrade, sufinanciranje javnog linijskog prijevoza putnika, poduzetnički inkubator, izgradnja javne rasvjete, ceste, poučni put, seljačku tržnicu smo dobili na natječaju, sanacija dijela vodoopskrbne mreže i ostali projekti, tu su ujedno i rashodi proračunskih korisnika. Bojana Fumić- novost je i mjera sufinanciranja građanima mikročipiranja i sterilizacije pasa koju ćemo razraditi programom u cilju smanjenja nekontroliranog razmnožavanja i broja lutalica. Nataša Tunjić- na pitanje vijećnice Šušnja Jasenko, pedijatricu planiramo, no ona još uvijek nije u mogućnosti. Bojana Fumić- i nedavno smo je kontaktirali, ona je zainteresirana, no još uvijek čeka na koncesiju. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Proračun Općine Gračac za 2023. godinu i Projekcije za 2024. i 2025. g.**

koji se prilaže i sastavni je dio ovog zapisnika.

**Ad/2** Prijedlog Odluke o izvršavanju Proračuna Općine Gračac za 2023. g.

Bojana Fumić ukratko izlaže od čega se ista sastoji. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Odluku o izvršavanju Proračuna Općine Gračac za 2023. g.**

koja se prilaže i sastavni je dio ovog zapisnika.

**Ad/3** Prijedlog Programa održavanja komunalne infrastrukture na području Općine Gračac za 2023. g. Izlaže Svjetlana Valjin: svi poslovi povjereni su našem trgovačkom društvu GRAČAC ČISTOĆA, prvi puta u eurima, treba se moći orijentirati, otprilike kao dosadašnjih godina, jedino povećanje troškova električne energije za javnu rasvjetu. Išli smo na nabavu za 2023. za tri godine tako da će ići prema tom ugovoru. Odradili smo razdvajanje općine i vodovoda, oni od 1. 12. imaju sklopljene ugovore. Sve će ići eventualno u obliku subvencija, a ne da mi direktno plaćamo. Ono što smo nekada plaćali i za nas i za vodovod, sada je samo trošak za javnu rasvjetu. Cijena je skočila za 100%. Zato se ide i na modernizaciju javne rasvjete. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program održavanja komunalne infrastrukture**

**na području Općine Gračac za 2023. g.**

koji se prilaže i sastavni je dio ovog zapisnika.

**Ad/4** Prijedlog Programa građenja komunalne infrastrukture na području Općine Gračac za 2023. g. Svjetlana Valjin: planira se više popravaka mostova, nešto projektiranje, a nešto izvođenje radova, sanacija divljih odlagališta, ukoliko bude natječaja na Fondu planiramo se prijaviti, što se tiče građevina javne namjene kreće izgradnja seljačke tržnice Gračac, nabava i ostalo; izgradnja svlačionica i tribina bi trebala biti gotova do kraja 3. mjeseca. Energentska obnova naše zgrade je u tijeku, planiramo je završiti u 2023. Tu je i okoliš TIC-a, sanacija Stražbenica će se započeti, projektna dokumentacija pri kraju, ima nas četiri koji ćemo se moći prijaviti na natječaj, to je jako velik projekt od oko 12 milijuna kuna, onda definitivno idemo u to, nadležno ministarstvo nas gura i tjera na to. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program građenja komunalne infrastrukture**

**na području Općine Gračac za 2023. g.**

koji se prilaže i sastavni je dio ovog zapisnika.

**Ad/5** Prijedlog Programa utroška sredstava šumskog doprinosa za 2023. g.

Svjetlana Valjin: dosta je povećan prihod, tako da smo morali planirati više nego dosadašnjih godina. Uglavnom je namjena za izgradnju rasvjete, poučni put Vrelo Zrmanje koji je prijavljen na LAG Lika; sanacija cesta, toalet na tržnici. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program utroška sredstava šumskog doprinosa za 2023. g.**

koji se prilaže i sastavni je dio ovog zapisnika.

**Ad/6** Prijedlog Plana utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. g.

Svjetlana Valjin: u namjeni je rasvjeta, vodovodna mreža (Jelačićeva u Gračacu i Unska u Srbu) i drugo. Rade Dubajić- na groblju u Srbu diglo se korijenje od borova. Marko Gale- u planu je da se posijeku. Ankica Rosandić- je li proširenje rasvjete planirano za Ljubović? Svjetlana Valjin- nije ovdje konkretno određeno gdje. Načelnik- 5 godina nije HEP povukao tamo stup, sada ima, prije se nije moglo. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Plan utroška sredstava od prodaje obiteljske kuće ili stana u državnom vlasništvu na potpomognutom području Općine Gračac u 2023. g.**

koji se prilaže i sastavni je dio ovog zapisnika.

**Ad/7** Prijedlog Programa utroška sredstava naknade za zadržavanje nezakonito izgrađene zgrade u prostoru za 2023. g. Svjetlana Valjin: prihod je predviđen kao izvor financiranja izmjene Prostornog plana općine Gračac. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program utroška sredstava**

**naknade za zadržavanje nezakonito izgrađene zgrade u prostoru za 2023. g.**

koji se prilaže i sastavni je dio ovog zapisnika.

**Ad/8** Prijedlog Programa utroška sredstava od poljoprivrednog zemljišta za 2023. g.

Svjetlana Valjin- planira se realizirati za poticanje razvoja gospodarstva, sanaciju poljskih puteva, divljih odlagališta, provedbu aktivnosti samog programa raspolaganja, higijeničarska služba. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program utroška sredstava**

**od poljoprivrednog zemljišta za 2023. g.**

koji se prilaže i sastavni je dio ovog zapisnika.

**Ad/9** Prijedlog Socijalnog programa Općine Gračac za 2023. g.

Anka Šulentić: već smo imali jednu izmjenu, program je po novom zakonu, sredstva osigurana u državnom proračunu se ne prikazuju, za novorođenčad je povećano na skoro 10 tisuća kuna, božićnice ovdje povećano na 230 eura, oprema učenicima i dalje, sufinanciranje neprofitnih organizacija, Crveni križ, udruge branitelja. Ankica Rosandić- mjesečno, kako će ljudi mjesečno kupovati ogrjev? Anka Šulentić- ove godine su iznimno dozvolili odjednom, inače moramo mjesečno. od iduće godine svaki mjesec voda, komunalna naknada, stanarina i drva, dobiju novce i poslije dokažu da su platili. Ankica Rosandić: potpora roditeljima za opremu i pribor, 70 eura, trebalo je povećati na barem 700 kuna. Ružica Tulumović- možda po rebalansu možemo do tada. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Socijalni program Općine Gračac za 2023. g.**

koji se prilaže i sastavni je dio ovog zapisnika.

**Ad/10** Prijedlog Programa javnih potreba u sportu Općine Gračac za 2023. g.

Anka Šulentić: tu su aktivnosti za udruge te dio koji provodi općina. Ankica Rosandić- trebalo bi ih se širiti da se mladi uključuju u razne aktivnosti. Dajana Šušnja Jasenko- osniva se sportska udruga, nema prostora, sprave su na neadekvatnom mjestu. Rajko Obradović- da li je moguće iznajmiti dvoranu? Ružica Tulumović- sad Vam je natječaj u školi za dvoranu. Rade Dubajić- nisam znao da može, pričao sam s ravnateljicom prije nije moglo. Ružica Tulumović- zbog korone nije moglo. Što je s kino dvoranom? Načelnik- ona je samo za rušenje, možda će država tamo praviti stanove. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program javnih potreba u sportu Općine Gračac za 2023. g.**

koji se prilaže i sastavni je dio ovog zapisnika.

**Ad/11** Prijedlog Programa javnih potreba u školstvu, predškolskom odgoju i obrazovanju za 2023. g. Anka Šulentić: predškolski odgoj se provodi u vrtiću u skupinama, veći dio sredstava iz proračuna Općine Gračac, dio od roditelja. Tu je i prijevoz predškolske djece, sufinanciranje programa škola, sufinanciranje prijevoza redovnih učenika srednjih škola, stipendiranje studenata, bibliobus. Ružica Tulumović: kapitalne pomoći i intelektualne osobne usluge, što je to, da li je tu planirano da se riješi i ono blato kod škole? Anka Šulentić: to je ono kako se razgovaralo, udžbenici npr. Bojana Fumić: npr. tableti su kapitalne potpore. Načelnik: ono blato kod škole, to će općina riješiti. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program javnih potreba**

**u školstvu, predškolskom odgoju i obrazovanju za 2023. g.**

koji se prilaže i sastavni je dio ovog zapisnika.

**Ad/12** Prijedlog javnih potreba u kulturi i religiji Općine Gračac za 2023. g.

Anka Šulentić: sredstva sukladno proračunu, udruge, manifestacije, vjerske zajednice, knjižnica, Rasprava: Ružica Tulumović- mogu li se raditi preraspodjele ako što ostane, nama je tako županija. Bojana Fumić- ako neki rashod nije ostvaren prema planu, moguće je da nije ni prihod ostvaren onoliko koliko je planiran. Predsjednica- pitao me jedan poduzetnik iz Drniša kad će mu se platiti njegovih 100 tisuća kuna. Bojana Fumić- ako je u pitanju Lasić Company za bivše komunalno, oni su izgubili spor i platili troškove. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Program javnih potreba**

**u kulturi i religiji Općine Gračac za 2023. g.**

koji se prilaže i sastavni je dio ovog zapisnika.

**Ad/13** Prijedlog Odluke o raspoređivanju sredstava političkim strankama i nezavisnim vijećnicima Općinskog vijeća u 2023. g.

Bojana Fumić: standardna odluka, raspored u odnosu na udjele u vijeću, kao i tekuće godine. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Odluku o raspoređivanju sredstava političkim strankama i nezavisnim vijećnicima Općinskog vijeća u 2023. g.**

koja se prilaže i sastavni je dio ovog zapisnika.

**Ad/14** Prijedlog Programa javnih potreba za obavljanje djelatnosti HGSS, Stanice Zadar, za 2023. g. Bojana Fumić: planira se sukladno zakonu o HGSS-u za sufinanciranje aktivnosti HGSS Stanice Zadar na našem području. Načelnik- oni čak predlažu da se ovdje osnuje ispostava, imaju prostor na Cerovačkim pećinama, možda i s planinarima. Viktor Kupčak- i ja sam o tome razmišljao, imam te obuke, moraju biti grupe od najmanje 5 članova. Na volonterskoj je bazi, neki imaju djecu, izostaju s posla. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Programa javnih potreba za obavljanje djelatnosti HGSS, Stanice Zadar**

**za 2023. g.**

koji se prilaže i sastavni je dio ovog zapisnika.

**Ad/15** Prijedlog Plana djelovanja u području prirodnih nepogoda za područje Općine Gračac za 2023. g.

Anka Šulentić: donošenje je predviđeno za svaku godinu, prikaz specifičnih nepogoda za pripremu na ublažavanje, evidentirane su moguće prirodne nepogode na području Općine Gračac. Bitna je suradnja županijskog povjerenstva i svih operativnih snaga. U slučaju nepogoda u manjem postotku država obeštećuje, a za nepogode se sredstva mogu osigurati i iz naših rezervi. Predsjednica: DVD u Srbu ne raspolaže više vozilom, dok ovi dođu sve bi izgorjelo. Anka Šulentić- ni ovi ne mogu tako brzo, predviđena je grupa gasitelja po terenu, no nema osposobljenih koji žele. Načelnik: oformit će se i opremiti DVD Srb, ne može se sve lokacije pokriti, treba imati organiziran i opremljen DVD. Predsjednica- može dio JVP-a, dva čovjeka. Načelnik- tko će to sve platiti? Predsjednica- ide im 300 tisuća kuna. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Plan djelovanja u području prirodnih nepogoda**

**za područje Općine Gračac za 2023. g.**

koji se prilaže i sastavni je dio ovog zapisnika.

**Ad/16** Prijedlog Odluke o donošenju Procjene rizika od velikih nesreća za Općinu Gračac

Anka Šulentić: obveza je donošenja Procjene rizika, to je dokument s područja civilne zaštite. 2022. godine načelnik je donio Odluku o postupku izrade, pored radne skupine u izradi je sudjelovala i ovlaštena tvrtka Alfa atest u svojstvu konzultanta. najmanje jednom u 3 godine se donosi, a usklađivanje se provodi u ciklusima. Podloga je za buduće aktivnosti, načelnik će donijeti Plan djelovanja. Prijava za raspravu nema. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Odluku o donošenju Procjene rizika od velikih nesreća za Općinu Gračac**

koja se prilaže i sastavni je dio ovog zapisnika.

**Ad/17** Prijedlog Izmjene i dopune Socijalnog programa Općine Gračac za 2022. g.

Anka Šulentić- javni poziv za božićnice je u tijeku, u međuvremenu je kod dosta umirovljenika bilo malo povećanje mirovina, produžili smo poziv, a ovdje se predlaže povećanje limita mirovine na 1.700,00 kuna, ako znate nekoga tko sada može, neka se javi. Predsjednica- da se razmišlja i o onima koji nema nikakvih primanja? Anka Šulentić: imaju socijalne naknade. Predsjednica: kroz rad za opće dobro treba ih aktivirati. Vijećnici glasuju te s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Izmjene i dopune Socijalnog programa Općine Gračac za 2022. g.**

koja se prilaže i sastavni je dio ovog zapisnika.

**Ad/18** Prijedlog Odluke/ Odluka po postupku natječaja za imenovanje ravnatelja Knjižnice i čitaonice Gračac. Dajana Šušnja Jasenko kao predsjednica Komisije za izbor i imenovanja izvješćuje da je u postupku po natječaju za imenovanje ravnatelja Knjižnice i čitaonice Gračac utvrđeno da su po raspisanom natječaju zaprimljene 2 omotnice, prva 21. studenog 2022. godine, druga 24. studenog 2022. godine, obje su pravodobne. Prijava Soke Stanisavljević je potpuna. Prijava Dijane Džanan je nepotpuna, stoga se imenovana nije mogla smatrati kandidatkinjom u postupku te razmatrati. Uvidom u dostavljenu dokumentaciju uz prijavu Soke Stanisavljević utvrđeno je da ista kao diplomirani historičar i diplomirani historičar umjetnosti, s položenim stručnim ispitom za knjižničara i potrebnim radnim iskustvom u knjižnici ispunjava natječajne uvjete za imenovanje. Ukoliko ne dođe do imenovanja ravnatelja po natječaju na mandat od četiri godine, predlaže se Općinskom vijeću, uslijed činjenice da je mandat ravnatelja istekao, donijeti Oduku o poništenju natječaja te Odluku o imenovanju vršitelja dužnosti ravnatelja kojom bi se Soka Stanisavljević s danom donošenja odluke imenovala za vršitelja dužnosti do imenovanja ravnatelja na temelju ponovljenog natječaja, a najduže do godinu dana. Komisija je sa Sokom Stanisavljević obavila smo razgovor, rekla je da njoj ambicija još jedan mandat, mi smo dužni izvijestiti Vijeće, a na nama svima je odluka. Boban Brkić- što je sporno? Ružica Tulumović- da li može u mirovinu? Kada smo je još prije imenovali rekla je da joj još malo nedostaje do mirovine. Luka Radusin: ima volju raditi. Dajana Šušnja Jasenko- Dijana Džanan nije dostavila dokaze za položen ispit i potrebno radno iskustvo u knjižnici. Bojana Fumić objašnjava da se, ukoliko se na ponovljeni natječaj ne javi osoba koja ima propisane uvjete za ravnatelja, može na temelju imenovati osoba koja ima završen odgovarajuću razinu studija, uz uvjet polaganja stručnog knjižničarskog ispita u roku od tri godine od dana imenovanja.

Vijećnici prvo pristupaju glasovanju o imenovanju Soke Stanisavljević ravnateljicom na vrijeme od četiri godine: 0 ZA, 0 PROTIV, 11 uzdržanih. Odluka nije usvojena.

Budući da ravnatelj po natječaju nije imenovan, pristupa se glasovanju o poništenju. Vijećnici glasuju s s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Odluku**

**o poništenju natječaja**

koja se prilaže i sastavni je dio ovog zapisnika.

Kako je natječaj poništen jer nitko nije izabran, a redovni mandat je istekao, pristupa se glasovanju o imenovanju Soke Stanisavljević za vršitelja dužnosti ravnatelja do imenovanja ravnatelja na temelju ponovljenog natječaja, a najduže do godinu dana. Vijećnici glasuju s s 11 ZA, 0 PROTIV, nitko uzdržan (od ukupno 11 nazočnih vijećnika) jednoglasno donose

**Odluku**

**o imenovanju vršitelja dužnosti**

**ravnatelja Knjižnice i čitaonice Gračac**

koja se prilaže i sastavni je dio ovog zapisnika.

**Ad/19** Prijedlog Odluke o imenovanju Vijeća časti. Tadija Šišić: gospođa Soka će biti v. d. ravnatelja, neka bude u Vijeću časti. Rade Dubajić predlaže Draganu Pavlović. Predložena je i Mirjana Pualić, ali budući da s predloženim osobama treba obaviti razgovor o tome prihvaćaju li dužnost i jesu li politički aktivni, donošenje odluke odlaže se za sljedeću sjednicu.

Kako više nije bilo tema za raspravu, sjednica se zaključuje u 19, 20.

**ZAPISNIČAR: PREDSJEDNICA:**

**Bojana Fumić, mag. iur. Slavica Miličić**